மேத்யு அர்னால்ட்

மேத்யு அர்னால்ட் (Matthew Arnold) (24 டிசம்பர் 1822 – 15 ஏப்ரல் 1888), ஓர் ஆங்கிலக் கவிஞரும் பண்பாட்டுத் திறனாய்வாளரும் ஆவார். அவர் பள்ளிக் கண்காணிப்பாளராக பணியாற்றியவர். அவர் ரக்பி பள்ளியின் புகழ்பெற்ற தலைமையாசிரியராக பணியாற்றிய தாமஸ் அர்னால்டின் மகனும் இலக்கியப் பேராசிரியர் டாம் அர்னால்ட் மற்றும் நாவலாசிரியரும் குடியேற்றக் கால நிருவாகியுமான வில்லியம் டெல்ஃபில்ட் அர்னால்ட் ஆகியோரின் சகோதரரும் ஆவார். மேத்யு அர்னால்ட் தற்கால சமூக பிரச்சனைகள் குறித்து வாசகருக்கு அறிவுறுத்தும் எழுத்தாளராக திகழ்ந்தார்.Landow, George. Elegant Jeremiahs: The Sage from Carlyle to Mailer. Ithaca, New York: Cornell University Press, 1986. மேலும், இவர் 35 ஆண்டுகளாக பள்ளி ஆய்வாளராகவும் பணிபுரிந்தார். இவர் மாநிலத்தால் வரைமுறைப்படுத்தப்பட்ட இடைநிலைக் கல்வி என்ற கருத்தியலின் ஆதரவாளராகவும் இருந்தார்.

மேற்கோள்கள்

பகுப்பு:ஆங்கிலக் கவிஞர்கள்
பகுப்பு:1822 பிறப்புகள்
பகுப்பு:1888 இறப்புகள்
பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்